《次绿字韵》
宋代·曾几

舍前南山青，舍后北山绿。扪萝涉其巅，策杖绕其足。

中间奇绝处，表里见心腹。登临岂不佳，老境日以蹙。

谁知怪石供，能坐我郊牧。政应索幽遐，何惮越川渎。

嵚𡼭庾岭南，美者色苍玉。赏音无东坡，尤物多跧伏。

今年致书求，屡以可否卜。故人为遣送，健步远相逐。

虽非古仇池，要是好崖谷。似为天所矜，此段独从欲。

深惭舁致重，路转知几曲。安得沧海神，鞭笞使之速。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。